A nő tehet arról, ha párja hűtlen – állítja az exescort, aki tízezer férfival bújt ágyba
Gwyneth Montenegro elmondta a hűtlenség top 10 okát is.
Gwyneth Montenegro 12 évig dolgozott a szexiparban. Ő az, akiről korábban megírtuk, hogy több mint tízezer férfival feküdt le.

Az egykori escort most azzal hívta fel magára a figyelmet, hogy a Daily Mail Australiának elmondta: ha egy férfi megcsalja a párját, arról leggyakrabban a nő tehet.

Tapasztalatai szerint nagyjából minden második férfi hűséges a kapcsolatában. A megtartásáért sokat igenis tehet a nő: egyszerűen csak figyelnie kell arra, hogy a férfit boldoggá tegye – ahogy a nő is joggal várja el, hogy boldoggá tegyék.

A szakértő szerint a férfi akkor lesz hűtlen, ha boldogtalannak érzi magát, és itt nem is feltétlenül a fizikai, hanem a lelki kielégítettségre gondol.

Montenegro azt tapasztalta, hogy a férfiak nem feltétlenül akkor keresik egy escort társaságát, ha nincs otthon elég sűrűn szex, hanem akkor, ha van, de a párjuk szükséges rosszként fogja azt fel, és kelletlenül áll hozzá a dologhoz. Ha a férfi nem tudja magát férfinak érezni, ki fog lépni a kapcsolatból. Szerinte a kapcsolatokat leginkább az teszi tönkre, ha valamelyik fél belekényelmesedik.

Ezért is nagyon fontos, hogy adott esetben a felek merjenek változtatni.

A ma már íróként is tevékenykedő ausztrál nő szerint, ha a férfi félrelép, annak világos jelei vannak: egyik pillanatról a másikra sokkal magabiztosabb lesz; új, korábban nem alkalmazott pózokat vet be a hálószobában, és jobban vigyáz arra, hogy a telefonjához csak ő férhessen hozzá.

Az egykori escort azt is elmondta, mi az a tíz ok, ami miatt a férfiak leggyakrabban félrelépnek, íme:

1.  kielégítetlenség,
2.  be nem teljesült vágyak,
3.  bosszú,
4.  váratlan találkozás,
5.  lelki kielégületlenség,
6.  kíváncsiság,
7.  a férfiasság bizonyítása,
8.  társaság hiánya,
9.  csoporthatás (társadalmi nyomás),
10. a szex nem megfelelő gyakorisága.

 

via Daily mail Australia
Élet-Stílus